રાજકોટ ક્રાઈમ સેલમાં ર૮ ડિસેમ્બર સુધીમાં એટીએમ નંબર, પિન અને ઓટીપી મેળવી નાણાકીય છેતરપિંડીના ૧૮પ કેસ નોંધાયા હતા. જેમાંથી રર કેસનો નિકાલ કરી પોલીસને રૂ.૯૬ હજારથી વધુ નાણાં પરત મેળવવામાં સફળતા મળી છે. આ બધા ફ્રોડના કેસ દિલ્હી, બિહાર, ઝારખંડ બાજુથી થયાનું પ્રકાશમાં આવ્યું હતું. તો સોશિયલ મીડિયા મારફત લોભામણી સ્કીમમાં આવ્યા હોય તેવા ૬૭ કેસ નોંધાયા હતા. જેમાં સર્વરના માધ્યમથી ૧૮ કેસ ઉકેલાયા છે. જે ગુનેગારો સૌરાષ્ટ્રના જ અને પરિવારજનો જ હોવાનું માલૂમ પડ્યું હતું.